Selle kaootilise seisukorra jälgi kannavad esi­mesed Noor-Eesti albumid. Tulevased "deka­dendid"  produtseerisid romantilist isamaaluulet! Tulevased uusromantikud ja sümbolistid rippusid kinni anekdootilises realismis ning hingetus natu­ralismis! Mis tol ajal uuevoolulist ilmus, see loodi enam kogemata kui meelega. Võttis aastaid, enne kui kesk välist poliitilist meeleraskust ja sisemist palangut meie tõelised sihid hakkasid selguma.